คือหนูเป็นประจำเดือนไปแล้ว1รอบของเดือนนี้ แล้วเป็นครั้งที่2แต่เป็นเลือดสีน้ำตาลเป็นได้7-8วัยเเล้วคะจะเป็นอะไรไหมคะ
สวัสดีค่ะ ระยะห่างระหว่างรอบประจำเดือนที่ปกติ คือ 21-35 วัน โดยให้นับจากวันแรกของประจำเดือนในรอบก่อน จนถึงก่อนวันแรกของรอบเดือนถัดไปดังนั้น หากสมมุติ ประจำเดือนมาแล้วในวันที่ 1 ส.ค. แล้วในครั้งนี้ได้มาในวันที่ 22 ส.ค. ก็จะถือว่ามีระยะห่างระหว่างรอบประจำเดือนปกติดีแต่หากนับได้น้อยกว่า 21 วัน เลือดที่ออกก็อาจไม่ใช่ประจำเดือนก็ได้ โดยอาจเกิดจาก- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น แต่มักมีอาการปวดท้องน้อยร่วมด้วย- มดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย- โรคของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- การทำงานผลิตฮอร์โมนของรังไข่ผิดปกติ- มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นดังนั้น หากนับระยะห่างได้น้อยกว่า 21 วัน หรือยังคงมีเลือดออกต่อเนื่องหลายวัน หรือมีอาการปวดท้องน้อยร่วมด้วย ก็ไปพบแพทย์เฉพาะทางสูติ-นรีแพทย์เพื่อหาสาเหตุค่ะ